2

   											 2016-06-01
    
PASIŪLYMAS

DĖL LIETUVOS RESPUBLIKOS DARBO KODEKSO PATVIRTINIMO, ĮSIGALIOJIMO IR ĮGYVENDINIMO
ĮSTATYMO

NR. XIIP-3234(3)

	Siūloma keisti
	
Pasiūlymo turinys


	Str.

	P.
	

	24
	5
	
	Argumentai:
Darbo kodekso (toliau, - DK) projekte Nr. XIIP-3234(3) (toliau, - įstatymo projektas) numatyta, kad kiekviena iš darbo santykių šalių privalo vengti interesų konflikto, vadinasi mokytojas dirbantis keliose mokyklose ar dėstytojas dirbantis keliuose universitetuose (o tokie atvejai dėl menkų atlyginimų labai paplitę), gali sukelti interesų konfliktą. Privalomos pareigos vengti interesų konflikto įtvirtinimas susijęs su Konstitucinės teisės laisvai pasirinkti darbą ribojimu. Jeigu darbuotojas pagal savo turimą specialybę ir kvalifikaciją dirba keliems darbdaviams, tai pats tokių darbo santykių faktas pagal įstatymo projektą būtų draudžiamas, nes jis galimai turės interesų konfliktą. Net ir nesant tokios nuostatos, jei darbuotojas, dirbdamas keliems darbdaviams, daro žalą vienam iš jų ar abiem (pavyzdžiui, atskleidžia komercines paslaptis ar pan.), tai, jis kitų teisės aktų pagrindu turės atsakyti už padarytą žalą. Jeigu darbdavys nenori, kad darbuotojas darbo santykių metu dirbtų pas kitus darbdavius, tai jis turėtų mokėti kompensaciją už konstitucinės laisvės pasirinkti darbą suvaržymą.

Pasiūlymas:
Pakeisti 24 straipsnio 5 dalį  ir ją išdėstyti taip:

„5. Kiekviena iš šalių privalo vengti interesų konflikto ir siekti bendros darbdavio ir darbuotojo ar visų darbuotojų gerovės, darbo santykių darnaus vystymosi ir kitos darbo sutarties šalies teisėtų interesų gynimo.“

	33
	4
	
	Argumentai:
Šiuo metu įstatymo projekte įtvirtintas teisinis reglamentavimas nėra tvarus, kadangi šalies VDU kiekvienais metais kinta, o darbuotojas vienais metais uždirbantis daugiau kaip 2 VDU, kitais metais jų jau gali neuždirbti, o atitinkamai sudaryti susitarimai gali būti ilgalaikiai, pvz., dėl nekonkuravimo ar mokymosi išlaidų atlyginimo. Ginčus dėl tokių nuostatų bus įmanoma išspręsti tik pasitelkus darbo ginčus nagrinėjančias institucijas, o tai akivaizdžiai apsunkins (pablogins) darbuotojo padėtį bei pareikalaus papildomų žmogiškųjų išteklių kaštų.

Pasiūlymas:
Išbraukti 33 straipsnio 4 dalį atitinkamai pakeičiant sekančių dalių numeraciją:

 „4. Darbo sutartyje,kurioje nustatytas mėnesinis darbo užmokestis yra ne mažesnis negu du Lietuvos statistikos departamento paskutinio paskelbto šalies ūkio vidutinio mėnesinio bruto darbo užmokesčio dydžiai,galima nukrypti nuo šiame kodekse ar kitose darbo teisės normose nustatytų imperatyvių taisyklių, išskyrus taisykles, susijusias su maksimaliuoju darbo ir minimaliuoju poilsio laiku, darbo sutarties sudarymu ir pasibaigimu, minimaliuoju darbo užmokesčiu, darbuotojų sauga ir sveikata, lyčių lygybe ir nediskriminavimu kitais pagrindais, jeigudarbo sutartimi pasiekiama darbdavio ir darbuotojo interesų pusiausvyra. Ginčai dėl tokių susitarimų teisėtumo nagrinėjami darbo ginčams dėl teisės nagrinėti nustatyta tvarka. Nustačius, kad darbo sutarties sąlyga prieštarauja šiame kodekse ar kitose darbo teisės normose nustatytoms imperatyvioms taisyklėms ar darbo sutartimi nėra pasiekiama darbdavio ir darbuotojo interesų pusiausvyra, darbo sutarties sąlyga negali būti taikoma, o turi būti taikoma šiokodekso ar darbo teisės normos taisyklė. Bet kuriuo atveju darbo sutarties sąlyga gali gerinti darbuotojo padėtį, palyginti su ta, kuri nustatyta šiame kodekse ar kitose darbo teisės normose.“


	57
	8
	
	Argumentai: 
Vadovaujantis Ilgalaikio darbo išmokų fondo įstatymo projekte apibrėžta darbdavio sąvoka, biudžetinės valstybės ir savivaldybių įstaigos patenka į šio įstatymo taikymo sritį. 2016-05-11 įvykusiame Vyriausybės ir Seimo frakcijų seniūnų pasitarime buvo priimtas politinis sprendimas sujungti šiuo metu veikiantį Garantinį fondą ir kuriamą Ilgalaikio darbo išmokų fondą. Garantinis fondas skirtas išmokų mokėjimui įmonių bankroto atveju, tačiau biudžetinės įstaigos nepatenka į Garantinio fondo įstatymo taikymo sritį. Atitinkamai, priėmus sprendimą išeitines išmokas atleidžiamiems darbuotojams mokėti iš garantinio fondo, valstybės ir savivaldybių įstaigos, kurios nemoka nustatyto mokesčio į garantinį fondą, negalės naudoti fondo lėšų išeitinių išmokų mokėjimui ir šių įstaigų darbuotojai, atleisti iš darbo darbdavio iniciatyva be darbuotojo kaltės negalės gauti DK numatytų išmokų. Tokiems darbuotojams DK numato tik vieno mėnesio išeitinę išmoką, mokamą darbdavio lėšomis.
Be to, praktikoje apstu politinės korupcijos atvejų, kai pasikeitus vienai politinei jėgai iš biudžetinių įstaigų atleidžiami biudžetinių įstaigų darbuotojai, o į jų vietą priimami laimėjusiai aprtijai lojalūs, ne visada kompetentingi asmenys, todėl tikslinga numatyti biudžetinių įstaigų darbuotojams atitinkamas garantijas.

Pasiūlymas:
Pakeisti 57 straipsnio 8 dalį  ir ją išdėstyti taip:

„8. Atleidžiamam darbuotojui turi būti išmokėta vieno jo vidutinio darbo užmokesčio dydžio išeitinė išmoka, o jeigu darbo santykiai tęsiasi trumpiau negu vienus metus, – pusės jo vidutinio darbo užmokesčio dydžio išeitinė išmoka. Biudžetinių įstaigų darbuotojams, atleidžiamiems iš darbo darbdavio iniciatyva be darbuotojo kaltės, numatyti galimybę iš darbdavio gauti ilgalaikio darbo išmoką, analogišką mokamą iš Ilgalaikio darbo išmokų fondo.“


	66
	1
	
	Argumentai:
Atkreiptinas dėmesys, kad Lietuvos Respublikos Trišalėje taryboje profesinių sąjungų ir darbdavių atstovai kartu su Lietuvos Respublikos Seimo Socialinių reikalų ir darbo komiteto nariais  sutarė iš DK projekto išbraukti 66 straipsnyje įtvirtintą vieną iš darbo sutarčių rūšių, -  “nenustatytos apimties darbo sutartis“, kaip labiausiai nesaugias darbo sutartis darbuotojams. Tačiau 2016-04-07 Seimo plenarinio posėdžio metu, svarstant įstatymo projektą netikėtai buvo pritarta Seimo narių I.Šiaulienės, G.Steponavičiaus ir K.Daukšio siūlymui grąžinti tokias sutartis į įstatymo projektą.
Pažymėtina, kad Nenustatytos apimties darbo sutartis – tai darbdavio ir darbuotojo susitarimas, reiškiantis, kad darbdavys neprivalo siūlyti darbuotojui darbo ar iš anksto nustatyti darbo valandų skaičių.  Dirbant nenustatytu darbo grafiku:
· labai sunku planuoti savo finansus,
· taip pat darbuotojas netenka teisės nemokamai kreiptis į gydymo įstaigą,
· jam nesiskaičiuoja stažas pensijai gauti, jei bus mėnesių, kai pagal tokias sutartis uždirbs mažiau nei MMA.
· dirbant pagal tokias darbo sutartis ir negaunant jokių pajamų darbuotojas nėra laikomas bedarbiu;
· darbuotojas neturės jokių galimybių pretenduoti į nedarbo socialinio draudimo išmoką, kuri užtikrintų minimalų pragyvenimą tais mėnesiais, kai darbdavys nedavė darbo, o darbuotojas negavo jokio darbo užmokesčio.
Vadnasi, iš to galima preziumuoti, jog darbdavys pagal tokią darbo sutartį dirbantį darbuotoją į darbą gali pakviesti bet kada, o taip pat ir nekviesti neribotą laikotarpį, tad šiuo atveju darbuotojas atsiranda nežinioje, nes nuolat turi būti pasiruošęs  ir niekada negali planuotis savo uždirbamų pajamų per mėnesį, o tai akivaizdžiai pažeidžia LR Konstitucijoje įtvirtintų teisėtų lūkesčių principą. Taigi tokio pobūdžio sutartys visiškai nenaudingos darbuotojams ir stumia juos į socialinį užribį. Pažymėtina kad kaip blogą pavyzdį “nulio” valandų darbo sutartis nurodo ir ES komisija. 
Atsižvelgiant į aukščiau išdėstytą tikslinga iš DK projekto išbraukti „nenustatytos apimties darbo sutarties“ rūšį. Atitinkamai iš DK projekto išbraukiant IV skirsnį „Nenustatytos apimties darbo sutartis“ (projekto 85-88 traipsniai).

Pasiūlymas:
Pakeisti 66 straipsnio 1 dalį  ir ją išdėstyti taip:

„66 straipsnis. Darbo sutarčių rūšys
1.Darbo sutarčių rūšys yra šios:
1) neterminuota darbo sutartis;
2) terminuota darbo sutartis;
3) laikinojo darbo sutartis;
4) pameistrystės darbo sutartis;
5)  nenustatytos apimties darbo sutartis;
6) 5) projektinio darbo sutartis;
7) 6) darbo vietos dalijimosi darbo sutartis;
8) 7) darbo keliems darbdaviams sutartis;
9) 8) sezoninio darbo sutartis.“


	68
	3
	
	Argumentai:
Įstatymo projekto 68 str. 4 d. preziumuoja galimybę su pedagoginiais darbuotojais sudaryti terminuotas sutartis ir numato ilgesnį 5 metų terminą, nei 68 str. 1 d. numatytas 2 metų terminas. Tokia nuostata sudaro sąlygas Švietimo ir Mokslo ir studijų įstatymuose numatyti terminuotas sutartis su pedagoginiais ir mokslo darbuotojais, ir tai gali suponuoti masinį terminuotų sutarčių sudarymą su minėtų profesijų darbuotojais, kurių darbas iš esmės yra nuolatinio pobūdžio. Šiuo metu paplitusi praktika, kada aukštųjų mokyklų dėstytojai priimami terminuotomis sutartimis 10 mėnesių laikotarpiui, atostogų metu sutartys nutraukiamos, o rugsėjo pirmomis dienomis vėl sudaromos. Tokią pat praktiką bandoma diegti ir vaikų neformaliojo ugdymo ir net bendrojo ugdymo mokyklose. Būtina atkreipti dėmesį į tai, kad pedagogų socialinės garantijos dėl specifinio daugelio švietimo įstaigų finansavimo mokinio krepšelio principu šiandienos demografinės situacijos kontekste yra ir taip menkos, o  nuostata leidžianti iš esmės nevaržomai sudaryti terminuotas sutartis, pedagogų socialines garantijas dar labiau sumenkintų. 


Pasiūlymas:
Pakeisti 68 straipsnio 3 dalį  ir ją išdėstyti taip:
„3. Terminuotų darbo sutarčių, kurių maksimalus terminas negali būtiilgesnis kaip penkeri metai, sudarymo galimybę su renkamais ar skiriamais darbuotojais, kūrybinių profesijų, pedagoginiais ir mokslo darbuotojais, kolegialių renkamųjų organų skiriamais darbuotojais ar kitais darbuotojais viešojo intereso gynimo tikslais nustato kiti įstatymai. Tokios sutartys gali būti sudaromos arba pratęstosįstatymonustatytu pagrindu ir kitos šio straipsnio nuostatos joms netaikomos.“


	69
	4
	
	Argumentai:	 
Pagal šiuo metu DK veikiantį teisinį reguliavimą jeigu sudaryta terminuota darbo sutartis, ir darbdavys ją nutraukia prieš terminą, jis privalo sumokėti darbuotojui už visą laiką likusį iki sutarties termino pabaigos. Todėl atsižvelgiant į tai siūloma nemažinti dabar galiojančių garantijų darbuotojui ir įtvirtinti ribojimą darbdaviui nutraukti terminuotą darbo sutartį iki jos termino pabaigos bei numatyti, kad toks darbo sutarties nutraukimas darbuotojui turi būti kompensuojamas, sumokant jam už likusį sutarties galiojimo laiką vidutinį darbo užmokestį.

Pasiūlymas:
Pakeisti 69 straipsnio 4 dalį  ir ją išdėstyti taip:

„4. Jeigu darbo santykiai pagal terminuotą darbo sutartį tęsiasi ilgiau kaip dvejus metus, darbo sutarčiai pasibaigus suėjus terminui, darbuotojui išmokama vieno mėnesio jo vidutinio darbo užmokesčio dydžio išeitinė išmoka. Darbdavys turi teisę nutraukti terminuotą darbo sutartį iki jos termino pabaigos, jei negalima darbuotojo perkelti jo sutikimu į kitą darbą, sumokėjęs darbuotojui už likusį sutarties galiojimo laiką jo vidutinį darbo užmokestį“


	76
	
	
	Argumentai:
Įstatymo projekte siūlomas reglamentavimas sukuria galimybę diskriminuoti pagal neterminuotą laikinojo darbo sutartį dirbančius darbuotojus ir nustato jiems su civilizuota darbo santykių samprata nesuderinamą prievolę 5 dienas dirbti nemokamai. Būtina išbraukti nuostatą, kad laikotarpiai tarp siuntimų neapmokami, kadangi laikinojo įdarbinimo įmonė privalo užtikrinti darbuotojui darbo vietą, o jei nepavyksta, turi sumokėti už tą laiką, kada darbuotojas neturi darbo.

Pasiūlymas:
Pakeisti 76 straipsnį  ir jį išdėstyti taip:

„76 straipsnis. Laikotarpiai tarp siuntimų dirbti
Pagal neterminuotą laikinojo darbo sutartį dirbančiolaikinojo darbuotojo, taip pat laikinojo darbuotojo, kurio terminuota laikinojo darbo sutartis nesibaigia pasibaigus darbui pas konkretų laikinojo darbo naudotoją, už laikotarpiai laikotarpius tarp siuntimų dirbti iki penkių darbo dienų iš eilės neapmokami. Už kitas dienas tarp siuntimų dirbti laikinajam darbuotojui turi būti mokama ne mažiau kaip Lietuvos Respublikos Vyriausybės patvirtinta minimalioji mėnesinė alga, nebent laikinasis darbuotojas atsisakė dirbti pas darbdavio nurodytą konkretų laikinojo darbo naudotoją.“

	85 - 88
	
	
	Argumentai:
išdėstyti prie 66 str. 1 dalies siūlymo.

Pasiūlymas:
Išbraukti  II dalies IV skirsnį ir jame esančius 85-88  straipsnius:

KETVIRTASIS SKIRSNIS
NENUSTATYTOS APIMTIES DARBO SUTARTIS

85 straipsnis. Nenustatytos apimties darbo sutarties sąvoka ir turinys
1. Nenustatytos apimties darbo sutartis –tokia darbo sutartis, pagal kurią darbo sutartyje darbo funkcijos atlikimo laikas iš anksto nenustatytas, tačiau darbuotojas įsipareigoja darbo funkciją atlikti darbdavio kvietimu, o darbdavys įsipareigoja darbuotojui sumokėti už jo atliktą darbą.
2. Be šiame kodekse nustatytų būtinųjų darbo sutarties sąlygų, nenustatytos apimties darbo sutartyje turi būti susitarta dėl kvietimo darbuotojui dirbti formos ir jo įteikimo tvarkos.
3. Darbo užmokestis darbuotojui mokamas tik už tą laiką, kurį darbuotojas turėjo vykdyti darbo funkciją pagal darbdavio kvietimą dirbti, išskyrus šio straipsnio 4 dalyje nustatytą atvejį. Darbo užmokestis sumokamas sutartyje nustatytais terminais, tačiau ne rečiau kaip du kartus per mėnesį, jeigu tą mėnesį buvo dirbama pagal darbdavio kvietimą.
4. Minimalioji darbo trukmė, kurią turi išdirbti darbuotojas, yra aštuonios valandos per kalendorinį mėnesį. Jeigu darbuotojas nėra pakviestas dirbti tokios minimaliosios trukmės darbo arba jo neišdirba, jam turi būti sumokėtas atlyginimas už aštuonių darbo valandų darbą.
5. Vienam darbdaviui tuo pačiu metu galiojančių nenustatytos apimties darbo sutarčių skaičius negali viršyti vieno dešimtadalio visų jo darbo sutarčių. Jeigu įmonėje yra mažiau kaip dešimt darbo vietų (pareigybių), toje įmonėje negali būti sudaryta ir galioti daugiau kaip viena nenustatytos apimties darbo sutartis.
6. Draudžiama sudaryti nenustatytos apimties darbo sutartis dirbti statybos darbus, taip pat darbus namų ūkyje. Apie priimtą į darbą pagal nenustatytos apimties darbo sutartį darbuotoją darbdavys privalo pranešti Valstybinei darbo inspekcijai Lietuvos Respublikos Vyriausybės ar jos įgaliotos institucijos nustatyta tvarka ir terminais.

86 straipsnis. Kvietimas dirbti
1. Darbo veiklos apimtis darbo valandomis nustatoma darbdaviui pateikus darbuotojui kvietimą dirbti. Jame nurodomas darbo valandų per pamainą (darbo dieną) skaičius, darbo režimas, darbo pradžia ir pabaiga ar darbo dienų skaičius.
2. Darbuotojas turi teisę raštu atsisakyti dirbti pagal kvietimą, jeigu kvietimas dirbtipateikiamas vėliau kaip penkios kalendorinės dienos iki darbo pradžios. Toks atsisakymas nelaikomas darbo pareigų pažeidimu.
3. Darbuotojui pradėjus dirbti, kvietime dirbti nustatytą darbo valandų per darbo dieną (pamainą) skaičių, darbo režimą, darbo pabaigą darbdavys turi teisę vienašališkai pakeisti, įspėjęs darbuotoją prieš vieną darbo dieną, nebent darbo sutartyje nustatytas kitas terminas. Darbuotojui nesutikus dirbti darbdavio pakeistomis kvietime dirbti sąlygomis, darbo funkcijos vykdymas baigiasi pagal darbuotojui įteiktame pirminiame kvietime dirbti nustatytas sąlygas. Toks nesutikimas nelaikomas darbo pareigų pažeidimu.

87 straipsnis. Draudimai darbdaviui
Darbdaviui draudžiama:
1) trukdyti darbuotojui nenustatytos apimties darbo sutarties metu dirbti kitam darbdaviui pagal darbo sutartį, nepaisantdarbo sutarties rūšies;
2) bloginti darbuotojo darbo sąlygas dėl to, kad jis atsisakė priimti kvietimą dirbti ar keisti kvietime dirbti nustatytą darbo funkcijos apimtį.

88 straipsnis. Nenustatytos apimties darbo sutarties pasibaigimas
Be šiame kodekse numatytų darbo sutarties pasibaigimo pagrindų, nenustatytos apimties darbo sutartis taip pat pasibaigia:
1) darbuotojui vienašališkai nutraukus nenustatytos apimties darbosutartį, raštu įspėjus darbdavį prieš penkias darbo dienas;
2) darbdaviui vienašališkai nutraukus sutartį dėl to, kad darbuotojas atsisakė priimti laiku pateiktą kvietimą dirbti daugiau kaip tris kartus per pastaruosius tris mėnesius. Tokiu atveju darbuotojas įspėjamas raštu prieš penkias darbo dienas ir atleidžiamas sumokėjus jam penkių darbo dienų vidutinio jo darbo užmokesčio išeitinę išmoką.

	165
	3
	
	Argumentai:
2013 m. po ilgų diskusijų ir derinimų su socialiniais partneriais, Profesinių sąjungų įstatyme buvo nustatyta, kad „fiziniai asmenys, turintys darbinį teisnumą ir veiksnumą, turi teisę laisvai steigti ir stoti į profesines sąjungas“. Tokia formuluotė leidžia visiems asmenims, sulaukusiems 16 metų stoti į profesines sąjungas. Kodekso projekte siūloma formuluotė riboja šią žmogaus teisę ir grąžina į iki 2013 m. galiojusį teisinį reglamentavimą.  Todėl atitinamai teikiamas pasiūlymas nustatantis, kad profesinės sąjungos atstovauja darbinį teisnumą ir veiksnumą turinčius asmenis,. Priešingu atveju, profesinė sąjunga praranda teisę atstovauti savo narį, kurį darbdavys galimai neteisėtai atleido iš darbo, bedarbius, pensininkus ir studentus. 

Pasiūlymas: 
Pakeisti 165 straipsnio 3 dalį ir ją išdėstyti taip:  

„3. Profesinės sąjungos šio kodekso ir kitų įstatymų nustatytais atvejais kolektyviai atstovauja savo nariams – darbuotojams ir asmenims, dirbantiems Lietuvos Respublikos užimtumo įstatyme nurodytais darbo santykiams prilygintų teisinių santykių pagrindais darbinį teisnumą ir veiksnumą turintiems asmenims kolektyviniuose darbo santykiuose. Profesinės sąjungos įstatymų nustatyta tvarka teisminėse arba administracinėse procedūrose gali atstovauti ir trečiųjų šalių piliečiams. Profesinės sąjungos taip pat individualiai gina savo narius ir jiems atstovauja individualiuosiuose darbo santykiuose. Kolektyvinės derybos, kolektyvinių sutarčių sudarymas ir kolektyvinių darbo ginčų dėl interesų inicijavimas yra išimtinė profesinių sąjungų teisė.“


	168
	3
	
	Argumentai:
Įstatymo projekte realiai ginamas nuo atleidimo tik profesinės sąjungos pirmininkas. Tačiau tokia pat apsauga turėtų būti nustatyta visiems renkamo organo nariams, kurie atstovauja darbuotojus ir prisiima papildomą riziką būti atleistiems iš darbo. Todėl būtina nustatyti, kad darbo sutartis su darbuotojų atstovavimą įgyvendinančiais asmenimis negali būti nutraukta, kol vyksta darbo ginčas.

Pasiūlymas: 
Pakeisti 168 straipsnio 3 dalį ir ją išdėstyti taip:  

3. Darbuotojų atstovavimą įgyvendinantys asmenys laikotarpiu, kuriam jie išrinkti, ir šešis mėnesius po jų kadencijos pabaigos negali būti atleisti iš darbo darbdavio iniciatyva ar darbdavio valia ir jų būtinosios darbo sutarties sąlygos negali būti pablogintos, palyginti su ankstesnėmis jų būtinosiomis darbo sutarties sąlygomis ar palyginti su kitų tos pačios kategorijos darbuotojų būtinosiomis darbo sutarties sąlygomis, be Lietuvos Respublikos vyriausiojo valstybinio darbo inspektoriaus įgalioto Valstybinės darbo inspekcijos teritorinio skyriaus, kuriam priklausančioje teritorijoje yra darbdavio darbovietė, vadovo sutikimo. Darbdavio motyvuotą prašymą suteikti sutikimą nutraukti darbo sutartį ar pakeisti būtinąsias darbo sutarties sąlygas Valstybinės darbo inspekcijos teritorinio skyriaus vadovas turi išnagrinėti ir darbdaviui pateikti atsakymą per dvidešimt darbo dienų nuo pareiškimo gavimo dienos. Darbuotojai ar jų atstovai savo iniciatyva arba Valstybinės darbo inspekcijos teritorinio skyriaus vadovoprašymu turi teisę pateikti savo nuomonę.Valstybinės darbo inspekcijos teritorinio skyriaus vadovas suteikia sutikimą nutraukti darbo sutartį ar pakeisti būtinąsias darbo sutarties sąlygas, jeigu darbdavys pateikia duomenis apie tai, kad darbo sutarties nutraukimas ar būtinųjų darbo sutarties sąlygų pakeitimas nėra susijęs su darbuotojo vykdoma darbuotojų atstovavimo veikla, darbuotojo nediskriminuoja dėl jo vykdomos darbuotojų atstovavimo veiklos ar narystės profesinėje sąjungoje. Valstybinės darbo inspekcijos teritorinio skyriaus vadovas,gavęs darbdavio motyvuotą prašymą, apie tai informuoja darbuotojų atstovaujamąjį organą ir patį darbuotoją, dėl kurio pateiktas prašymas, ir nustato ne trumpesnį kaip penkių darbo dienų terminą darbuotojų atstovų ir paties darbuotojonuomonei pateikti. Valstybinės darbo inspekcijos teritorinio skyriaus vadovosprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.Darbo sutartis su profesinės sąjungos valdymo organo vadovu, su darbo tarybos vadovu ir darbuotojų patikėtiniu darbuotojų atstovavimą įgyvendinančiais asmenimis negali būti nutraukta tol, kol vyksta darbo ginčas.


	169 - 176
	
	
	Argumentai:
DK projekte įtvirtinama nauja darbuotojų atstovavimo sistema, kai narius, o esant darbdavio valiai ir kitus darbuotojus kolektyviniuose darbo santykiuose kiek tai susiję su kolektyvinės sutarties sudarymu ir jos vykdymu atstovauja profesinės sąjungos, tuo pačiu paliekant joms narių atstovavimą, o darbuotojų kolektyvo atstovavimą informavimo ir konsultavimo bei susijusiose procedūrose iš profesinės sąjungos perduodat darbo tarybai (profesinei sąjungai procedūrų metu veikiant patarėjo įgaliojimais), kurios 1) steigimas yra privalomas, 2) steigimu rūpinasi darbdavys, 3) negali prisidėti prie darbuotojų – profesinės sąjungos narių teisių gynybos kilus teisiniams ginčui tarp profesinės sąjungos darbuotojų kolektyvo. 
Darbo tarybos kaip darbuotojų atstovavimo forma Lietuvoje atsirado prieš daugiau nei dešimtmetį. Per šį laiką ši darbuotojų atstovavimo forma nepasiteisino ir taikoma tik labai maža apimtimi. Be kita ko darbo tarybos tapo papildoma našta darbdaviui, kuri apsunkina visų įstaigos darbuotojų darbą bei pareikalauja papildomų administravimo kaštų. Siūlomas atstovavimo modelis veikia tik 2 Europos Sąjungos valstybėse iš 28 (Vokietija ir Austrija) ir ten darbdaviai moka išrinktiems tokių tarybų vadovams darbo užmokestį pagal bendrą darbuotojų skaičių, atskirai renkamos darbuotojų ir adminitracijos tarybos (pvz. Austrijoje nuo 150 darbuotojų paskiriamas vienas etatinis atstovas). Pažymėtina ir tai, kad Trišalėje taryboje tiek darbuotojų, tiek darbdavių atstovai visame Darbo kodekso projekte kompleksiškai siūlė „darbo tarybas“ pakeisti „darbuotojų atstovais“, todėl nesuprantamas yra projekto rengėjų argumentas, kad darbo taryba kaip darbuotojų atstovavimo institutas reikalingas tik tam, kad būtų įgyvendinamas darbuotojų informavimas ir konsultavimas. Atkeiptinas dėmesys į tai, kad pagal Europos Parlamento ir Tarybos direktyvą, informavimas ir konsultavimas neprivalo būti vykdomas konkrečiai kažkurios darbuotojų atstovavimo formos lygmenyje. Siūloma informavimą ir konsultavimą vykdyti per kitas darbuotojų atstovavimo formas – profesines sąjungas ir darbuotojų patikėtinius. Tokiu atveju pastarosios formos būtų stiprinamos, nes įvairių funkcijų išskaidymas ir skirtingų teisių suteikimas skirtingiems darbuotojų atstovams negalėtų užtikrinti efektyvaus jų įgyvendinimo. 
Tokios procedūros, kai įmonėje, įstaigoje ar organizacijoje yra veikianti profesinė sąjunga, o dalis jos ir teisių pareigų dirbtinai perduodama darbdavio įsteigtai darbo tarybai yra nesuderinama su  Tarptautinės darbo organizacijos konvencijos Nr.135 Dėl darbuotojų atstovų gynimo ir jiems teikiamų galimybių įmonėje 5 straipsniu     Kai toje  pačioje įmonėje yra ir profesinių sąjungų atstovų, ir  renkamų  atstovų,  imamasi  atitinkamų  priemonių,  jeigu  to reikia,  kad  išrinkti  atstovai  nebūtų  panaudojami  atitinkamų profesinių sąjungų arba jų atstovų pozicijoms silpninti, taip pat kad būtų  skatinamas bendradarbiavimas  tarp renkamų  atstovų bei atitinkamų profesinių sąjungų ir jų atstovų.
Pažymėtina, kad iš esmės darbuotojų atstovavimas per profesines sąjungas, kurios turi sukauptus veiklai reikalingus finansinius, teisinius resursus, turi patirtį darbuotojų atstovavime ir galimybę užsitikrinti realų nepriklausomumą nuo darbdavio (pvz. samdant darbuotojų atstovavimui savo sričių profesionalus, ne įmonės darbuotojus) yra patrauklesnis darbuotojams, nes taip apsaugomi bendrovės darbuotojai, o atstovavimas kolektyviniuose santykiuose užsitikrinamas net ir nesant profesinės sąjungos nariu.
Atsižvelgiant į aukščiau išdėstytą, siūloma iš DK projekto išbraukti „darbo tarybas“, kadangi darbuotojų informavimo ir konsultavimo funkcijas puikiai gali atlikti ir profesinės sąjungos. 

Pasiūlymas:
Išbraukti  III dalies II skirsnį ir jame esančius 169-176  straipsnius:

ANTRASIS SKIRSNIS
DARBO TARYBA 

169 straipsnis. Darbo tarybos sudarymo prielaidos ir rinkimų iniciatyva
1. Darbo taryba darbdavio iniciatyva privalo būti sudaryta, kai vidutinis darbdavio darbuotojų skaičius yra dvidešimtir daugiau darbuotojų. 
2. Darbo taryba  sudaroma trejų metų kadencijai, kuri pradedamaskaičiuoti nuo darbo tarybos įgaliojimų pradžios.
3. Jeigu darbovietėje yra veikianti profesinė sąjunga, kurios nariais yra daugiau kaip pusėvisų darbovietės darbuotojų, darbo taryba nesudaroma, o profesinė sąjunga įgyjavisus darbo tarybos įgaliojimus ir vykdo visas šio kodeksodarbo tarybai priskirtas funkcijas.

170straipsnis. Darbo tarybos sudėtis
1. Darbo tarybą, atsižvelgiant į vidutinį darbdavio darbuotojų skaičių, sudaro ne mažiau kaip trysir ne daugiau kaip vienuolikanarių, jeigu:
1) darbuotojų yra iki šimtodarbuotojų – trysdarbo tarybos nariai;
2) darbuotojų yra nuo šimtas vienoiki trijų šimtųdarbuotojų – penkidarbo tarybos nariai;
3) darbuotojų yra nuo trijų šimtų vienoiki penkių šimtųdarbuotojų – septynidarbo tarybos nariai;
4) darbuotojų yra nuo penkių šimtų vienoiki septynių šimtųdarbuotojų – devynidarbo tarybos nariai; 
5) darbuotojų yra daugiau kaip septyni šimtai vienasdarbuotojas – vienuolika darbo tarybos narių.
2. Darbo tarybos nariais gali būti renkami visi darbuotojai, sulaukę aštuoniolikos metų ir kurių darbo santykiai su darbdaviu trunka ilgiau kaip šešis mėnesius. Darbuotojai, išdirbę trumpiau negušešis mėnesius, darbo tarybos nariais gali būti renkami tik tuo atveju, kai visi darbuotojai dirba trumpiau negušešis mėnesius.
3. Darbdavys ir pagal įstatymus, įgaliojimus ar steigimo dokumentus jam atstovaujantys asmenys negali būti darbo tarybos nariais. 

171straipsnis. Darbo tarybos rinkimai 
1. Darbo taryba renkama remiantis visuotine ir lygia rinkimų teise, slaptu balsavimu tiesioginiuose rinkimuose. Darbo tarybos rinkimuose gali dalyvauti ir balso teisę turi visi bent trijų nepertraukiamų mėnesiųdarbo santykius su darbdaviu turintys darbdavio darbuotojai, išskyrus šiokodekso170straipsnio 3 dalyje nurodytus asmenis. 
2. Pirmuosius rinkimus vykdo rinkimų komisija, kurią įsakymu sudaro darbdavys. Atsiradus šiame kodekse nustatytoms sąlygoms, darbdavysne vėliau kaip per dvi savaitessudaro rinkimų komisiją iš mažiausia trijųir daugiausia iš septyniųnarių. Darbdavio administracijos pareigūnai gali sudaryti ne daugiau kaip trečdalį šios komisijos narių. Vėlesnius rinkimus organizuoja ir vykdo pati darbo taryba.
3. Rinkimų komisija turi susirinkti į pirmąjį posėdį ir pradėti darbo tarybos rinkimų organizavimą ne vėliau kaip per septynias dienas nuo jos sudarymo dienos. Pirmajame posėdyje rinkimų komisija iš savo narių išsirenka pirmininką ir:
1) nustato darbo tarybos rinkimų datą. Ji negali būti vėlesnė kaip du mėnesiai nuo rinkimų komisijos sudarymo dienos;
2) skelbia kandidatų į darbo tarybos narius registravimą ir nustato datą, iki kurios gali būti keliami kandidatai, registruoja kandidatus ir sudaro galutinį kandidatų sąrašą;
3) organizuoja balsavimo biuletenių rengimą ir spausdinimą. Balsavimo biuleteniuose kandidatų į darbo tarybos narius pavardės surašomos abėcėlės tvarka. Balsavimo biuletenyje turi būti nurodytas balsavimo pavyzdys irrenkamos darbo tarybos narių skaičius. Balsavimo biuletenių skaičius turi atitikti darbuotojų, turinčių balso teisę, skaičių. Kiekvienas balsavimo biuletenis turi būti pasirašytas rinkimų komisijos pirmininko;
4) remdamasi iš darbdavio gautais duomenimis, sudaro darbuotojų, turinčių teisę dalyvauti darbo tarybos rinkimuose, sąrašą;
5) organizuoja ir vykdo darbo tarybos rinkimus;
6) suskaičiuoja rinkimų rezultatus ir paskelbia juos ne vėliau kaip per tris dienas nuo rinkimų dienos;
7) atlieka kitas funkcijas, būtinas darbo tarybos rinkimams organizuoti ir vykdyti.
4. Darbuotojai, paskirti į rinkimų komisiją, rinkimų komisijos įgaliojimų metu darbdavio iniciatyva negali būti atleidžiami iš darbo. Už laiką, sugaištą organizuojant ir vykdant darbo tarybos rinkimus, jiems mokamas vidutinis darbo užmokestis. Rinkimų komisijos įgaliojimai pasibaigia darbo tarybai susirinkus į pirmąjį posėdį. 
5. Kandidatus į darbo tarybos narius gali siūlyti rinkimų teisę turintys darbuotojai. Kandidatais gali būti tik rinkimų teisę turintys darbuotojai, išskyrus rinkimų komisijos narius. Kiekvienas darbuotojas gali pasiūlyti po vieną kandidatą raštu kreipdamasis į rinkimų komisiją ir pateikdamas rašytinįsiūlomo kandidato sutikimą būti renkamam į darbo tarybą. Kandidatų sąrašas turi būti sudarytas ne vėliau kaip keturiolika dienų iki darbo tarybos rinkimų dienos. Jeigu pasiūlytų kandidatų skaičius yra lygus renkamos darbo tarybos narių skaičiui arba mažesnis už šį skaičių, rinkimų komisija nustato papildomą laiką, per kurį galima siūlyti papildomus kandidatus. Šiuo atveju kandidatus pakartotinai gali siūlyti ir tie darbuotojai, kurie jau yra pasiūlę savo kandidatus. Jeigu per papildomą laiką nepasiūloma pakankamai kandidatų į darbo tarybos narius, rinkimų komisija surašo ir viešai paskelbia protokolą, kad darbo tarybos rinkimai laikomi neįvykusiais. Tokiu atveju nauji darbo tarybos rinkimai rengiami pagal šiame kodekse nustatytą tvarkąne anksčiau kaip po šešių mėnesių nuo rinkimų komisijos sprendimo darbo tarybos rinkimus laikyti neįvykusiais priėmimo.
6. Darbo tarybos rinkimai vyksta įmonėje, įstaigoje, organizacijoje darbo metu. Darbdavys privalo sudaryti sąlygas darbuotojams dalyvauti rinkimuose ir už šį laiką jiems mokėti jųvidutinįdarbo užmokestį. Rinkimų komisija ir darbdavys privalo sudaryti sąlygas dalyvauti darbo tarybos rinkimuose tiems darbuotojams, kurie dirba ne darbovietėje.
7. Balsavimo biuletenis išduodamas pasirašytinai. Rinkimuose dalyvaujantys darbuotojai turi po tiek balsų, koks yra renkamos darbo tarybos narių skaičius. Už kiekvieną balsavimo biuletenyje nurodytą kandidatą galima atiduoti tik po vieną balsą, pažymint tai balsavimo biuletenyje.
8. Pasibaigus rinkimų komisijos nustatytam rinkimų laikui, rinkimų komisija suskaičiuoja balsus ir surašo darbo tarybos rinkimų protokolą. Jame turi būti nurodyta:
1) darbo tarybos rinkimų vieta ir laikas;
2) darbo tarybos rinkimų komisijos sudėtis;
3) kandidatų į darbo tarybos narius sąrašas ir renkamos darbo tarybos narių skaičius;
4) darbuotojų, turinčių teisę dalyvauti darbo tarybos rinkimuose, skaičius;
5) darbo tarybos rinkimuose dalyvavusių darbuotojų skaičius, išduotų ir nepanaudotų balsavimo biuletenių skaičius;
6) atskirai galiojančių ir negaliojančių (biuleteniai, kuriuose pažymėta daugiau kandidatų, negu nustatytas renkamos darbo tarybos narių skaičius, arba kuriuose neįmanoma nustatyti rinkėjo valios) balsavimo biuletenių skaičius;
7) kiekvieno kandidato surinktų balsų skaičius (pateikiamas visas kandidatų sąrašas, išdėstytas pagal rinkimuose gautą balsų skaičių mažėjančia tvarka);
8) kandidatų, išrinktų į darbo tarybą, sąrašas;
9) kandidatų, rinkimuose gavusių bent vieną balsą, bet neišrinktų į darbo tarybą, sąrašas (pagal jų surinktų balsų skaičių mažėjančia tvarka), pagal kurį sudaromasatsarginių darbo tarybos narių sąrašas. 
9. Rinkimų protokolą pasirašo rinkimų komisijos nariai. Ne vėliau kaip per tris dienas nuo rinkimų rezultatų nustatymo dienos darbo tarybos rinkimų rezultatai turi būti viešai paskelbti, o protokolo kopija įteikta darbdaviui.
10. Darbo tarybos rinkimai laikomi įvykusiais, jeigu juose dalyvavo daugiau kaip pusė rinkimų teisę turinčių darbuotojų. Jeigu dėl nepakankamo darbuotojų dalyvavimo darbo tarybos rinkimuose šie rinkimai paskelbiami neįvykusiais, per artimiausias septynias dienas turi būti surengti pakartotiniai rinkimai. Jie laikomi įvykusiais, jeigu juose dalyvavo vienas ketvirtadalis balsavimo teisę turinčių įmonės, įstaigos, organizacijos darbuotojų.
11. Išrinktais darbo tarybos nariais laikomi tie kandidatai, kurie gavo daugumą balsų. Jeigu keli kandidatai gauna vienodą skaičių balsų, išrinktu laikomas tas kandidatas, kurio darbo stažas toje įmonėje, įstaigoje, organizacijoje yra didesnis. Asmenys, esantys atsarginių darbo tarybos narių sąraše, eilės tvarka gali tapti darbo tarybos nariais tuo atveju, kai atsiranda laisva darbo tarybos nario vieta.
12. Visi dokumentai, susiję su rinkimų komisijos sudarymu, rinkimų organizavimu ir vykdymu, taip pat balsavimo biuleteniai yra perduodami darbo tarybai pirmajame jos posėdyje. Darbo taryba užtikrina jų saugojimą iki naujos darbo tarybos sudarymo. 
13.Darbo tarybų rinkimų materialinį techninį aprūpinimą suteikia darbdavys.
14. Darbuotojas (darbuotojai), darbdavys arba darbdavio atstovas per penkias dienas nuo rinkimų rezultatų paskelbimo dienos gali raštu kreiptis į rinkimų komisiją prašydami ištaisyti, jų manymu, per rinkimus padarytus šiokodekso pažeidimus. Rinkimų komisija šį prašymą turi išnagrinėti ir viešai paskelbti per tris dienas. Rinkimų komisijos sprendimas gali būti skundžiamas teismui per penkias dienas nuo jo viešo paskelbimo. Teismas gali priimti sprendimą uždrausti sušaukti išrinktą darbo tarybą, ikiišnagrinės pateiktą skundą.Teismas, nustatęs, kad buvo šiurkščiai pažeistos šiokodekso nuostatos ar suklastoti rinkimų dokumentai ir tai turėjo įtakos nustatant esminius rinkimų rezultatus, darbo tarybos rinkimų rezultatus panaikina. Pakartotiniai rinkimai laikantis šiokodekso nustatytos tvarkos ir sąlygų turi būti surengti ne vėliau kaip po vieno mėnesio nuo teismo sprendimoįsiteisėjimodienos. 
15. Jeiguvidutinis darbdavio darbuotojųskaičius, apskaičiuotas šiokodekso nustatyta tvarka, padidėja dvidešimt procentų ar daugiau ir dėl to padidėja šiokodekso nustatytas darbo tarybos narių skaičius, darbo tarybos pirmininkas šiokodekso nustatyta tvarka inicijuoja naujo nario ar narių su įgaliojimais iki veikiančios darbo tarybos kadencijos pabaigos rinkimus. Naujo nario ar narių rinkimus vykdo darbo tarybos rinkimų komisija, taikydama šio straipsnio nuostatas mutatismutandis.
16. Elektroninį balsavimą renkant darbo tarybą bendru rinkimų komisijos ir darbdavio sutarimu galima vykdyti tuo atveju, kai galima užtikrinti balsavimo slaptumą ir darbuotojų valios išraiškos teisingumą. 

172straipsnis. Narystė darbo taryboje 
1. Į darbo tarybą išrinktas darbuotojas darbo tarybos nariu laikomas nuo darbo tarybos rinkimų balsavimo rezultatų paskelbimo. Darbuotojas, esantis atsarginių darbo tarybos narių sąraše, darbo tarybos nariu vietoj narystę darbo taryboje pabaigusio darbuotojo tampa nuo darbo tarybos sprendimo, kuriuo patvirtinami jo, kaip naujo darbo tarybos nario, įgaliojimai, priėmimo.
2. Narystė darbo taryboje pasibaigia:
1) atsistatydinus iš darbo tarybos;
2) nutrūkus darbo santykiams;
3) mirus darbo tarybos nariui;
4) įsiteisėjus teismo sprendimui, kuriuo darbo tarybos nario išrinkimas į darbo tarybą pripažintas neteisėtu;
5) pasibaigus darbo tarybos kadencijai;
6) atstatydinus iš darbo tarybos, kai to raštu pareikalauja ne mažiau kaip trečdalis darbdavio ar darbovietės darbuotojų, turinčių rinkimų teisę. Darbo taryba, gavusi tokį darbuotojų rašytinį reikalavimą, ne vėliau kaip per tris savaites turi surengti slaptą darbuotojų balsavimą, kuris yra teisėtas, jeigu jame dalyvauja daugiau kaip pusė rinkimų teisę turinčių darbdavio ar darbovietės darbuotojų. Darbo tarybos narys atstatydinamas, jeigu už tai balsavo daugiau kaip du trečdaliai balsuojant dalyvavusių darbuotojų. 

173straipsnis. Darbo tarybos veiklos organizavimas
1. Darbo taryba savo įgaliojimus įgyjair pradeda vykdyti šiame kodekse nustatytas funkcijas susirinkusi į pirmąjį posėdį. Pirmąjį darbo tarybos posėdį rinkimų komisijos pirmininkas turi sušaukti ne anksčiau kaip per penkias ir ne vėliau kaip per dešimt dienų nuo rinkimų rezultatų paskelbimo.
2. Darbo tarybos nariai pirmajame darbo tarybos posėdyje visų darbo tarybos narių balsų dauguma iš savo narių išsirenka darbo tarybos pirmininką ir sekretorių.
3. Darbo tarybos pirmininkas:
1) šaukia darbo tarybos posėdžius ir jiems pirmininkauja;
2) atstovauja darbo tarybai santykiuose su darbuotojais, darbdaviu, profesinėmis sąjungomis ir trečiaisiais asmenimis;
3) rengia metinės darbo tarybos veiklos ataskaitos įmonės, įstaigos, organizacijos darbuotojams projektą ir pateikia įmonės, įstaigos, organizacijos darbuotojams darbo tarybos patvirtintą ataskaitą;
4) turi kitas šiame kodekse ir kituose įstatymuose bei darbo tarybos veiklos reglamente, kuris tvirtinamas pirmajame darbo tarybos posėdyje, nustatytas teises. 
4. Darbo tarybos sekretorius tvarko ir saugo darbo tarybos dokumentaciją, informuoja darbo tarybos narius apie šaukiamo darbo tarybos posėdžio datą, laiką, vietą, darbotvarkę, informuoja darbdavį apie darbo tarybos posėdžio data, laiką ir vietą, rašo darbo tarybos posėdžio protokolą ir atlieka kitus darbo tarybos pirmininko pavedimus. Kai darbo tarybos sekretoriui laikina negali eiti savo pareigų, jį pavaduoja darbo tarybos pirmininko paskirtas darbo tarybos narys. 
5. Darbo tarybos veiklos forma yra posėdžiai. Darbo tarybos kvietimu arba pritarimu (pritarus darbo tarybos narių daugumai) jos posėdžiuose turi teisę dalyvauti darbdavys ar jam atstovaujantys asmenys, įmonėje veikiančios profesinės sąjungos ar šakos profesinių sąjungų atstovai. Prireikus darbo taryba į savo posėdžius gali kviesti atitinkamos srities ekspertus. Darbo tarybos veiklos organizavimo klausimus reglamentuoja darbo tarybos veiklos reglamentas, kurį savo kadencijos laikotarpiui tvirtinadarbo taryba visų darbo tarybos narių balsų dauguma.
6. Ne vėliau kaip per vieną mėnesį nuo darbo tarybos įgaliojimų pradžios darbo tarybos pirmininkas raštu informuoja darbdavio buveinės teritorijos Valstybinės darbo inspekcijos teritorinį skyrių apie darbo tarybos sudarymą, jos valdymo organus, darbdavio įmonės, įstaigos ar organizacijos, kurioje sudaryta darbo taryba, pavadinimą.

174straipsnis. Darbo tarybos teisės ir pareigos
1. Darbo tarybaturi teisę: 
1) dalyvauti informavimo, konsultavimo ir kitose dalyvavimo procedūrose, kuriomis darbuotojai ir jų atstovai įtraukiami į darbdavio sprendimų priėmimą;
2) šiokodekso ir kitų įstatymų nustatytais atvejais ir terminais gauti iš darbdavio ir iš valstybės,savivaldybių institucijų ir įstaigų informaciją, reikalingą savo funkcijoms atlikti;
3) teikti darbdaviui pasiūlymus dėl ekonominių, socialinių ir darbo klausimų, aktualių darbuotojams darbdavio sprendimų, darbo teisės normų įgyvendinimo;
4) inicijuoti kolektyvinį darbo ginčą dėl teisės, jeigu darbdavys nevykdo darbo teisės normų reikalavimų ar darbo tarybos ir darbdavio susitarimų;
5) esant būtinybei aptarti svarbius darbdavio darbuotojų ekonominius, socialinius ir darbo klausimus, sušaukti visuotinį darbdavio ar darbovietės darbuotojų susirinkimą (konferenciją), suderinus su darbdaviu susirinkimo (konferencijos) datą, laiką ir vietą;
6) atlikti kitus veiksmus, neprieštaraujančius šiam kodeksui, kitoms darbo teisės normoms, irveiksmus, nustatytus darbo teisės normose ar darbo tarybos ir darbdavio susitarimuose. 
2. Darbo taryba privalo:
1) atlikti savo funkcijas laikydamasi šiokodekso, kitų įstatymų ir kitų darbo teisės normų reikalavimų bei darbo tarybos ir darbdavio susitarimų;
2) atlikdama savo funkcijas, atsižvelgti į visų darbdavio darbuotojų teises ir interesus, nediskriminuoti atskirų darbuotojų, jų grupių ar atskirų darboviečių darbuotojų; 
3) informuoti darbuotojus apie savo veiklą kiekvienais metaisviešai pateikdama įmonės, įstaigos, organizacijos darbuotojams metinės darbo tarybos veiklos ataskaitą ar kitu darbo tarybos veiklos reglamente nustatytu būdu;
4) raštu informuoti darbdavį ir profesinę sąjungą, veikiančią darbdavio lygmeniu, apie savo įgaliotus narius;
5) jeigu darbdavio lygmeniu veikia viena ar kelios profesinės sąjungos, abipusio pasitikėjimo pagrindais bendradarbiauti su visomis profesinėmis sąjungomis.

175straipsnis. Darbdavio ir darbo tarybos susitarimas
1. Darbdavysir darbo taryba galisudaryti rašytinį susitarimą, kuriame būtų aptarti svarbiausi darbo tarybos kompetencijos įgyvendinimo, veiklos organizavimo, finansavimo, papildomų garantijų darbo tarybos nariams jų veiklos vykdymo laikotarpiu nustatymo ir kiti susiję klausimai,skatinantysdarbo tarybos ir darbdavio bendradarbiavimą.
2. Darbdavio ir darbo tarybos susitarime negalima tartis dėl darbuotojų darbo sąlygų, darbo užmokesčio, darbo ir poilsio laiko ir kitų klausimų, kurie reglamentuotini darbdavio darbuotojams taikomoje kolektyvinėje sutartyje.
3. Darbdavio ir darbo tarybos susitarimas sudaromas terminuotam laikui. Jo galiojimo trukmė negali būti ilgesnė negu vieni metai po jį sudariusios darbo tarybos kadencijos pabaigos. 
4. Darbdavio ir darbo tarybos susitarimą bet kuri iš šalių gali nutraukti įspėjusi raštu kitą šalį bent prieš tris mėnesius. Ši nuostata taikoma ir tuo atveju, kai išrenkama nauja darbo taryba ir galioja darbdavio ir buvusios darbo tarybos sudarytas susitarimas.

176straipsnis. Darbo tarybos veiklos pasibaigimas
1. Darbo tarybos veikla pasibaigia:
1) kai nutrūksta darbdavio veikla, nesant teisių perėmėjo, ar nutraukiama darbovietės veikla, jos darbuotojų neperkėlus į kitą darbdavio darbovietę; 
2)kai pasibaigia darbo tarybos kadencija;
3) kai darbo taryboje lieka mažiau kaip trys jos nariai ir atsarginių darbo tarybos narių sąraše nėra nė vieno kandidato, turinčio teisę tapti darbo tarybos nariu;
4) darbo tarybos sprendimu, priimtu daugiau kaip dviem trečdaliais darbo tarybos narių balsų;
5) kai darbdavys sujungiamas ar prijungiamas prie kitos įmonės, įstaigos ar organizacijos arba darbdavio verslas ar verslo dalis perduodama kitam ir jame veikusi darbo taryba susitaria su verslo perėmėjo darbo taryba dėl naujos darbo tarybos rinkimų. Taip nesusitarus, veikusi darbo taryba išlaiko savo įgaliojimus atstovauti darbdavio ar verslo ar verslo dalies darbuotojams iki savo kadencijos pabaigos arba naujos darbo tarybos verslo perdavėjo įmonėje, įstaigoje, organizacijoje sudarymo, atsižvelgiant į tai, kuris terminas yra trumpesnis.
2. Naujos darbo tarybos rinkimo procedūra pradedama likus ne mažiau kaip trims mėnesiams iki darbo tarybos kadencijos pabaigos arba per mėnesį nuo šio straipsnio 1 dalies 3, 4 ir 5 punktuose nustatytų aplinkybių atsiradimo. Naujos darbo tarybos rinkimus privalo inicijuoti darbo taryba, pasiūlydama darbdaviui sudaryti rinkimų komisiją šiokodekso nustatyta tvarka.
3. Apie darbo tarybos veiklos pabaigą šio straipsnio 1 dalies 1 punkto pagrindu ir šio straipsnio 1 dalies 2 ir 3 punktuose nustatytais pagrindais, kai nauja darbo taryba nesudaroma per šešis mėnesius, darbdavys raštu informuoja darbdavio buveinės teritorijos Valstybinės darbo inspekcijos teritorinį skyrių.

	Argumentai:
Atkreiptinas dėmesys, kad Lietuvos Respublikos Trišalėje taryboje profesinių sąjungų ir darbdavių atstovai kartu su Lietuvos Respublikos Seimo Socialinių reikalų ir darbo komiteto nariais  iš esmės sutarė dėl DK 197 str.1 d. reglamentavimo. Tačiau Seimo plenarinio posėdžio metu, svarstant įstatymo projektą netikėtai buvo pritarta Seimo narių, G.Steponavičiaus, E.Gentvilo, A.Mazuronio siūlymui, pagal kurį realiame šios teisės normos įgyvendinime susidarys dviprasmiška situacija, t.y. jei profesinėms sąjungoms pavyks iškovoti palankias sąlygas, kolektyvas nutars jomis naudotis, o jei nepavyks, kolektyvas nepritars sutarties išplėtimui. Taip gali būti mažinama profesinių sąjungų narystė, kadangi ji kainuoja, o jų sukurtu gėriu gali naudotis visi, nemokantys nustatyto narystės mokesčio.
Attinkamai, pažymėtina, kad sutarties šalys pačios turi spręsti kas gali pasinaudoti jų sudaryta sutartimi, o kam sutartis nebus taikoma. Todėl atsižvelgiant į aukščiau išdėstytą atitinkamai  siūloma 197 str. 1 d.refakcija, kuria bus įtvirtinta galimybė profesinei sąjungai, kuri dalyvauja derybose ir darbdaviui nuspręsti ar jie nori išplėsti sutarties taikymą kolektyvui, ar ne. Šiuo atveju, darbuotojams visada bus alternatyva, įstoti į profesinę sąjungą ir patekti į sutarties taikymo sritį. 

Pasiūlymas:
Pakeisti 197 straipsnio 1 dalį ir ją išdėstyti taip:

„1. Jeigu įmonėje veikianti profesinė sąjunga, o nesant veikiančios profesinės sąjungos – šakos profesinė sąjunga, kuri šio kodekso nustatyta tvarka buvo įgaliota vesti derybas dėl kolektyvinės sutarties įmonėje, ir darbdavys sudaro kolektyvinę sutartį, tokia sutartis taikoma visiems įmonės darbuotojams, jeigu ją patvirtina darbuotojų susirinkimas. Kolektyvinės sutartys taikomos darbuotojams – jas sudariusių profesinių sąjungų nariams, nebent šalys susitaria dėl kitokios taikymo srities kolektyvinėje sutartyje nustatytomis sąlygomis.“

	Argumentai:
Už streiko skelbimą, jo teisėtumą ir eigą atsako profesinė sąjunga, o ne darbuotojai, todėl jie neturi būti traukiami atsakomybėn nei dėl teisėto, nei dėl neteisėto streiko, nebent jiems kyla atsakomybė už individualiais veiksmais padarytą žalą žmonėms ar turtui.

Pasiūlymas:
Pakeisti 250 straipsnio 6 dalį ir ją išdėstyti  taip: 

„6. Darbuotojai, dalyvavę žinomai neteisėtame streike, traukiami atsakomybėn. Darbuotojai atsakomybėn dėl dalyvavimo streike netraukiami.“


	
	
	
	Argumentai:
Šiuo pasiūlymu siekiama įtviritnti garantijas streikuojantiems darbuotojams, užtikrinti streiko, kaip kolektyvinio ginčo sprendimo priemonės, efektyvumą. Darbuotojai atsakingai žiūri į savo darbdavį bei atliekamą darbą ir streiką naudoja tik kaip kraštutinę priemonę kolektyviniam ginčui išspręsti. Atsisakius šios nuostatos, streikas tampa neįmanomas ir darbuotojai praranda poveikio priemonę darbdaviui. Paskutinio Lietuvoje vykusio Švietimo streiko praktika parodė, kad darbuotojams, kolektyviai siekiantiems socialinio teisingumo yra ypač svarbu būti tikriems, kad streikuodami nepraras darbo vietos ir bet kada galės nutraukti streiką, bei grįžti į darbo vietą. Atkreiptinas dėmesys, kad streiko metu darbuotojų darbo sutarčių vykdymas sustabdomas ir darbo užmokestis nemokamas, paliekant tik socialines garantijas, dėl šios priežasties ir dėl sudėtingos streiko skelbimo procedūros, darbuotojai nepiktnaudžiauja Konstitucine teise į streiką, o atsisakius šios nuostatos būtų trukdoma darbuotojams įgyvendinti teisę į streiką.

Pasiūlymas:
Papaildyti įstatymo projektą nauju 2531 straipsniu ir jį išdėstyti taip:

„2531 straipsnis. Darbdaviui draudžiami veiksmai paskelbus teisėtą streiką
1. Priėmus sprendimą dėl streiko ir jo metu darbdaviui draudžiama:
1) priimti bet kokį vienašališką sprendimą visiškai arba iš dalies nutraukti įmonės, įstaigos, organizacijos ar struktūrinio padalinio darbą (veiklą);
2) trukdyti visiems ar paskiriems darbuotojams ateiti į darbo vietas, atsisakyti suteikti darbuotojams darbą ar darbo įrankius;
3) sudaryti kitas sąlygas ar sprendimus, kurie visiškai ar iš dalies gali sustabdyti visos įmonės, įstaigos, organizacijos ar atskirų jos grandžių darbą (veiklą).
2. Streiko metu darbdaviui draudžiama į streikuotojų vietas priimti naujus darbuotojus, išskyrus atvejus, kai būtina užtikrinti minimalių paslaugų vykdymą, bet nėra galimybės to padaryti šio Kodekso nustatyta tvarka ir sąlygomis.“





[bookmark: _GoBack]Teikia
Seimo narys										Naglis Puteikis

